
Text rozhodnutia
Súd: Krajský súd Bratislava Spisová značka: 5S/175/2013 Identifikačné číslo súdneho spisu: 1013201294 Dátum vydania rozhodnutia: 06. 05. 2014 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2014:1013201294.2 Uznesenie Krajský súd v Bratislave v právnej veci žalobcu: M., t.č. Pobytový tábor Rohovce, zastúpený: Mgr. Jarmila Vargová, advokátkou, Brečtanová 21, 931 01 Bratislava, proti žalovanému: Ministerstvo vnútra SR, Pribinova 2, 812 72 Bratislava, o preskúmanie zákonnosti rozhodnutia žalovaného č. SLV-OLVS-33/2013 zo dňa 24.04.2013 a o návrhu na odklad vykonateľnosti, takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného ČAS: MU-825-18/PO- Ž-2012 zo dňa 29.01.2013 do právoplatného skončenia konania vedeného pod sp. zn. 5S/145/2013. o d ô v o d n e n i e : Žalobca sa žalobou doručenou súdu dňa 10.07.2013 domáhal, aby súd preskúmal zákonnosť rozhodnutia žalovaného č. SLV-OLVS-33/2013 zo dňa 24.04.2013 a rozhodnutie Migračného úradu ČAS: MU-825-18/PO-Ž-2012 zo dňa 29.01.2012, ktorým na základe § 19 ods. 1 písm. i/ zák. č. 420/2002 Z.z. zastavil konanie o udelenie azylu. Žalobca zároveň s podaním žaloby žiadal, aby súd odložil vykonateľnosť rozhodnutia Migračného úradu MV SR zo dňa 29.01.2013, nakoľko zastavenie konania je rozhodnutím v azylovom konaní, ktorým sa končí azylové konanie a podanie opravného prostriedku, ako aj podanie tejto žaloby nemá odkladný účinok na vykonateľnosť rozhodnutia a okamžitým výkonom napadnutého rozhodnutia by hrozila žalobcovi vážna ujma. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd v súlade s citovaným zákonným ustanovením rozhodol o žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

